Document ID: 32003D0727

Kommissionens beslutning
af 30. september 2003
vedrørende gyldigheden af visse bindende tariferingsoplysninger
(meddelt under nummer K(2003) 3544)
(Kun den engelske udgave er autentisk)
(2003/727/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks(1), senest ændret ved Europa-Parlamentets og Rådets forordning (EF) nr. 2700/2000(2), særlig artikel 12, stk. 5, litra a), nr. iii), og artikel 248,
under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 1335/2003(4), særlig artikel 9, stk. 1, andet led, og
ud fra følgende betragtninger:
(1) De bindende tariferingsoplysninger, der henvises til i bilaget, er uforenelige med andre bindende tariferingsoplysninger, og den tarifering, de indeholder, er uforenelig med de almindelige regler for fortolkningen af den kombinerede nomenklatur i afsnit I A i del I i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(5), senest ændret ved Kommissionens forordning (EF) nr. 2176/2002(6).
(2) De bindende tariferingsoplysninger, der er omhandlet i bilaget, vedrører beklædningsgenstande, der dækker underkroppen og omslutter hvert ben separat. Beklædningsgenstandene er ikke i overensstemmelse med definitionen af pyjamas i de forklarende bemærkninger til den kombinerede nomenklatur, underposition 6107 21 00 til 6107 29 00, 6108 31 10 til 6108 39 00, 6207 21 00 til 6207 29 00 og 6208 21 00 til 6208 29 00, hvoraf det fremgår, at en pyjamas skal bestå af to dele. De kan desuden ikke betragtes som "lignende varer" i forhold til de varer, der er nævnt under position 6107, 6108, 6207 og 6208, da de kun dækker underkroppen. De pågældende varer betragtes derfor som "benklæder" og skal tariferes under KN-position 6103, 6104, 6203 eller 6204 ved anvendelse af de almindelige regler nr. 1 og 6 for fortolkningen af den kombinerede nomenklatur.
(3) Nævnte bindende tariferingsoplysninger bør ophøre med at gælde. Den toldforvaltning, der meddelte oplysningerne, bør derfor tilbagekalde dem så hurtigt som muligt og underrette Kommissionen herom.
(4) I henhold til artikel 12, stk. 6, i forordning (EØF) nr. 2913/92 skal modtageren af en bindende tariferingsoplysning, der er ophørt med at være gyldig, i en bestemt periode have mulighed for fortsat at anvende denne oplysning, forudsat at betingelserne i artikel 14, stk. 1, i forordning (EØF) nr. 2454/93 er opfyldt.
(5) De i denne beslutning fastsatte foranstaltninger er i overensstemmelse med udtalelse fra Toldkodeksudvalget -
VEDTAGET FØLGENDE BESLUTNING:
Artikel 1
1. De bindende tariferingsoplysninger, der er henvist til i kolonne 1 i skemaet i bilaget, og som er meddelt af den toldmyndighed, der er anført i kolonne 2, med den i kolonne 3 anførte tarifering, ophører med at være gyldige.
2. Den i kolonne 2 anførte toldmyndighed tilbagekalder de i kolonne 1 omhandlede tariferingsoplysninger hurtigst muligt og senest ti dage efter meddelelsen om denne beslutning.
3. Den toldmyndighed, der tilbagekalder de bindende tariferingsoplysninger, underretter Kommissionen herom.
Artikel 2
De bindende tariferingsoplysninger, der er henvist til i bilaget, kan fortsat anvendes i en vis periode i henhold til artikel 12, stk. 6, i forordning (EØF) nr. 2913/92, forudsat at betingelserne i artikel 14, stk. 1, i forordning (EØF) nr. 2454/93 er opfyldt.
Artikel 3
Denne beslutning er rettet til Det Forenede Kongerige Storbritannien og Nordirland.
Udfærdiget i Bruxelles, den 30. september 2003.

Labels: 3
18